kardosdrur/scandi-wiki huggingface dataset:
Yankee Stadium (1923)

Yankee Stadium var et baseballstadion i New York City, der var hjemmebane for baseballholdet New York Yankees. Det store stadion lå på East 161st Street og River Avenue i The Bronx. Førhen var det hjemmebane for New York Giants amerikanske fodboldhold og har også afholdt mange boksekampe.

Yankee Stadium åbnede i 1923 og var hjemmebane for New York Yankees indtil 1973, hvor stadionet blev kraftigt renoveret. New York Yankees spillede atter kampe på det nye stadion i perioden 1976 til 2008. Stadionet har en tilskuerkapacitet på 57.545 og har lagt bane til 6.581 Yankees kampe i det 85-årige historie. Yankee Stadium kaldes også "The House that Ruth built" efter den legendariske baseball-stjerne Babe Ruth.

Yankee Stadium anses som et af de mest berømte bygningsværker i USA, og har været vært ved mange store begivenheder og historiske øjeblikke i amerikansk sportshistorie. New York Yankees har vundet flere World Series championships (26) end noget andet hold og Yankee Stadium har været vært ved 37 World Series, mere end noget andet baseballstadion. Yankee Stadium har også været vært ved major-league All-Star Game fire gange: i 1939, 1960, 1977, og i forbindelse med lukning af det gamle Yankee Stadium, i 2008.

I 2006 påbegyndte the Yankees opførelsen af et nyt stadion til 1,8 milliarder dollars i en offentlig park nær det oprindelige Yankee Stadium. Det nye Yankee Stadium åbnede i 2009, og det meste af det gamle stadion vil blive revet ned og omdannet til park.

Yankee Stadium har endvidere været vært ved en lang række berømte boksekampe. Allerede i 1923 boksede Benny Leonard titelkamp mod Lou Tendler om verdensmeserskabet i letvægt foran 58.000 tilskuere, og i 1920'erne og 1930'erne boksede sværvægtsmestrene Jack Dempsey, Gene Tunney, Jack Sharkey og Max Schmeling VM-kampe på Yankee Stadium. En af verdenshistoriens mest berømte kampe, revanchematchen mellem sværvægterne Joe Louis og Max Schmeling blev bokset i 1938 på Yankee Stadium. Louis boksede flere af sine VM-kampe på Yankee Stadium. Sidste VM-kamp i sværvægt på Yankee Stadium blev afviklet i 1976, da en aldrende Muhammad Ali vandt en snæver pointsejr over udfordreren Ken Norton.

Eksterne links 

Baseballstadioner
Idrætsanlæg i USA
Sport i New York City
Stanley (North Dakota)

Stanley er en amerikansk by og administrativt centrum for det amerikanske county Mountrail County i staten North Dakota. I 2000 havde byen et indbyggertal på .

Byer i North Dakota
FerieKonto

FerieKonto (tidligere FerieGiro) er en ordning, der håndterer feriepenge for lønmodtagere i Danmark. Ordningen administreres af ATP.

For lønmodtagere, der ikke holder ferie med løn, og for lønmodtagere, der ikke er omfattet af en feriekort-ordning administreret af arbejdsmarkedets parter, indbetaler arbejdsgiveren løbende feriepenge, 12,5% af lønnen, for den enkelte medarbejder til FerieKonto. Ligeledes indbetaler arbejdsgivere uden en feriekort-ordning feriegodtgørelse til FerieKonto ved en medarbejders fratræden.

FerieKonto administrerer de modtagne penge og udbetaler dem til den enkelte medarbejder, når medarbejderen holder ferie.

Eksterne henvisninger 
 FerieKontos hjemmeside 

Arbejdsmarkedet i Danmark
Konto
Washburn (North Dakota)

Washburn er en amerikansk by og administrativt centrum i det amerikanske county McLean County i staten North Dakota. I 2000 havde byen et indbyggertal på .

Ekstern henvisning 
 Officielle hjemmeside 

Byer i North Dakota
Borger.dk

Borger.dk er en fællesoffentlig portal og én samlet digital indgang til det offentlige. Her kan borgerne finde informationer og blive guidet videre til relevante myndigheder og deres selvbetjeninger inden for 17 emner – fx familie og børn, sundhed og sygdom samt økonomi, skat og SU. Det er siden 2007, at borger.dk har fungeret som ét samlet overblik. 

Borger.dk finansieres af den danske stat, kommuner og regioner. Det er Digitaliseringsstyrelsen (under Ministeriet for Digitalisering og Ligestilling), der er ansvarlig for udvikling, forvaltning og daglig drift af portalen. Digitaliseringsstyrelsen har det overordnede ansvar for kvaliteten af indhold og informationsstruktur på borger.dk. Myndighederne har ansvaret for selvbetjeninger og for, at de informationer, der står på borger.dk, er opdaterede.

"Mit Overblik" på borger.dk 
Borgerne kan med MitID logge på "Mit Overblik" på borger.dk og se nogle af de oplysninger, det offentlige har om dem – på tværs af den offentlige sektor. Det kan fx være oplysninger om skat, pension, SU eller bolig. Mit Overblik er altså borgernes personlige adgang til oplysninger om dem selv. Mit Overblik bliver løbende udbygget i samarbejde med myndighederne og vil med tiden indeholde flere væsentlige oplysninger om den enkelte borger.

Guider på borger.dk 
Der er 11 forskellige guider på borger.dk. En guide er et overblik over forskellige livssituationer, som borgerne typisk befinder sig i en eller flere gange i deres liv. Det kan fx være guiden ”Når du skal flytte” eller ”Når du skal starte uddannelse”-guiden. Guiderne udgør hver især en brugerrejse og giver et overblik fra myndighederne over alt det, borgerne skal gøre og vide – der, hvor de står i livet.

Digital Post på borger.dk og Digital Post-app 
Borgere kan logge på Digital Post fra forsiden af borger.dk. Der kan de læse Digital Post fra det offentlige. I 2022 blev der også lanceret en Digital Post-app.

Historik for borger.dk 
Portalen blev lanceret af Videnskabsministeriet og Kommunernes Landsforening i 2007 som en erstatning for danmark.dk og netborger.dk. Ideen om at lave en borgerportal byggede på en analyse af borgernes digitale kontakt med det offentlige. Analysen viste, at mange borgere efterspurgte et kort og godt overblik over offentlige hjemmesider og muligheder for selvbetjening.

En anden version med flere muligheder for digital selvbetjening for borgerne kom i 2008. Borger.dk blev dengang  udvidet med Min Side (nu Mit Overblik), hvor borgerne kunne logge på og få adgang til personoplysninger fra CPR-registret. Den personaliserede del af borger.dk har siden da været en væsentlig del af portalen. 

Siden 2012 har der været et øget fokus på den gode brugeroplevelse for borgerne, når de færdes på borger.dk. Den samlede brugeroplevelse inkluderer bl.a. lette og intuitive brugerrejser, webtilgængelighed, et klart sprog, et overskueligt design og adgang til personlige data, hvor det er relevant.

Kilder og henvisninger

 Borger.dk

Internetportaler fra Danmark
Danmarks politik
Offentlig it
Joachim Junge

Joachim Junge (1760 i Odense – 1823) var en dansk præst og forfatter. 

Efter endt studentereksamen i 1778 tog han til København og uddannede sig til præst (cand. theol 1786). Under sin uddannelse i København kom han i de danske historikere P. F. Suhm og Bolle Willum Luxdorphs hjem. Efter sidstnævntes død udarbejdede Junge kataloget over dennes kæmpemæssige bogsamling (1789) hvor han også inkluderede en biografi over ham.

Mest kendt for bogen Den nordsjællandske Landalmues Characteer, Skikke, Meninger og Sprog, som han selv besørgede udgivelsen af i 1798 (2. udgave 1844 på Schubothes forlag, forkortet udgave i 1915). Bogen er et tidligt forsøg på folkelivsstudier, baseret på Junges egne erfaringer med bønderne i Blovstrød sogn, hvor han var præst fra 1791 til sin død i 1823. Trods bogens mange moralske domme og overlegne betragtninger over bondestanden, er den i dag et vigtigt skrift i studiet af gamle bondeskikke og forhold. 

Bogen indeholder desuden en ordbog over nordsjællandske udtryk some Junge selv havde hørt bønderne bruge. 

I 1805 udgav han bogen Christendoms-Lære som var et forsøg på at forene Luthers katekismus med Kants filosofi.

Henvisninger

Kilder 
 Uddrag af Den nordsjællandske Landalmues Characteer, Skikke, Meninger og Sprog 
 Artikel om udgravningen af Blovstrød Præstegård hvor Joachim Junge boede 
 Dansk biografisk lexikon, bind VIII
 Joachim Junge – Den nordsjællandske Landalmues Characteer, Skikke, Meninger og Sprog, 2. udgave 1844, J. H. Schubothes Boghandling, København. Digitalt tilgængelig via Google Books

Folkeminde
Traditioner
Dansk kultur
Personer i oplysningstiden
Personer fra Odense
Danskere i 1700-tallet
Danskere i 1800-tallet
Faglitterære forfattere fra Danmark
Dansksprogede forfattere fra Danmark
Zilla Huma Usman

Zilla Huma Usman (også Zil-e-Huma Usman) (16. september 1971 – 20. februar 2007) var en Pakistansk politiker og kvindesagsforkæmper.

Zilla Usman vakte noget opsigt da hun i april 2005 havde støttet afholdelsen af et mini-marathon med kvindelige deltager. Marathonet havde provokeret islamiske aktivister til voldlige optøjer.

Zilla Usman blev skudt og dræbt af en islamisk ekstremist da hun den 20. februar 2007 skulle til at tale for en forsamling i Gujranwala, en by i provinsen af samme navn liggende omkring 320 kilometer sydøst for Islamabad. Morderen Mohammed Sarwar (i nogle rapporter kaldet Ghulam Sarwar) mente ikke Zilla Usman levede op til de islamiske foreskrifter om at dække sig til, desuden mente han ikke at kvinder skulle være involveret i politik. Mohammed Sarwar, der før havde været under mistanke for mordet på tolv prostituerede, blev dømt til døden den 20. marts. Zilla Usman der var blevet ramt i hovedet blev fløjet til et hospital i Lahore, med døde kort efter.

Zilla Usman efterlod sig en mand og to børn.

Referencer 

Politikere fra Pakistan
Forretning er forretning

Forretning er forretning (Fransk : Les affaires sont les affaires) er en komedie af den franske forfatter Octave Mirbeau (Comédie-Française, April 1903 ; første gang på Det Kgl. Teater, 1904 ; oversat af Poul Nielsen).

Eksterne henvisninger

  Octave Mirbeau, Les affaires sont les affaires .
  Pierre Michel, Forord 

Komedier
Skuespil fra Frankrig
Skuespil fra 1903
Skuespil som er oversat til dansk
Nykilde

Nykilde er et frøfirma, der producerer og markedsfører frø til forbedring af miljøet i forskellige frøblandinger og desuden plante- & vegetationsmåtter og græstage.

Ekstern henvisning 
Nykilde ApS

Detailvirksomheder i Danmark
Landbrugsvirksomheder i Danmark
Jørn Rønnau

Jørn Robert Rønnau (født 8. oktober 1944 i Aarhus) er cand.phil. i fransk og autodidakt billedhugger. 

Han debuterede i 1970 på Kunstnernes Påskeudstilling og på Grafisk Galleri i Aarhus. Jørn Rønnau er landskabskunstner, der med humoristisk sans forvandler væltede træstammer til fantasifulde figurer. Han udfører træskulpturerne lokalt og af stedets materialer. Jørn Rønnau har lavet mange træskulpturer overalt i Danmark, og han har haft flere separatudstillinger bl.a. på Randers Kunstmuseum i 1984 og i Nikolaj Kirke i København i 1986. Han er meget nytænkende dette ses blandt andet i hans landskabs- og IT-kunstprojekt: Vinterens Hjerte, et landskabs-projekt med sit centrum og udgangspunkt i True Skov ved Aarhus. Andre af hans skulpturer står blandt andet i Marselisborgskovene ved Aarhus, i Østre Anlæg i København og flere steder i udlandet. Han har illustreret flere bøger, og designet bogmærker.

Eksterne henvisning 
 
 Vinterens Hjerte

Kunstnere fra Danmark
Personer fra Aarhus
Personer i Kraks Blå Bog
Erik Meier Carlsen

Erik Meier Carlsen (født 19. oktober 1947) er journalist og forfatter samt cand. mag i religionshistorie, Københavns Universitet. Han er uddannet ved A-pressen og har været journalist ved Dagbladet Information (1971-1986) (chefredaktør 1975-1976), Børsens Nyhedsmagasin (1986-1987), Det Fri Aktuelt (1987-1993) og Ugebrevet Mandag Morgen(1993-2000) samt lederskribent og chefredaktør B.T. (2000-2007). Politisk kommentator ved Dagbladet Information (2007-2009). 

Erik Meier Carlsen studerede religionsvidenskab på Københavns Universitet 2008-2014. 

Forfatter til flere bøger om politik, samfund og buddhisme, bl.a.:
 "Plads for dem alle", Hovedland 1992.
 "Konger uden land", Aschehoug 1996.
 "De Overflødiges Oprør", Centrum 2000.
 "Den Fjerde Alliance", Gyldendal 2007. 
 "Tilstedeværelsen – Dalai Lamas liv & lære – uden pynt", Politikens Forlag 2007.
 "Schlüters Epoke", Jyllands Postens Forlag 2009.
 "Folkhemspopulismen", Timbro, Sverige 2010.
 "Dødebogen – En udvidet og kommenteret udgave af Den Tibetanske Dødebog", Borgen, 2010.
 "Fagbossens Fald''", Peoples Press 2011.

Faglitterære forfattere fra Danmark
Chefredaktører fra Danmark
Journalister ved Dagbladet Information
Journalister ved BT
Dansksprogede forfattere fra Danmark
Personer i Kraks Blå Bog
Matteo Carrara

Matteo Carrara (født 25. marts 1979) er en italiensk forhenværende professionel cykelrytter.

Eksterne henvisninger

 

Mandlige cykelryttere fra Italien
Prehospital Trauma Life Support

Prehospital Trauma Life Support (PHTLS) er et kursus og retningslinjer for behandling af den svært tilskadekomne patient.

Kurset henvender sig til professionelle i det præhospitale felt f.eks. ambulancefolk, sygeplejersker og læger.

Kursuskonceptet er udviklet i USA af National Association of Emergency Medical Technicians (NAEMT) og er baseret på Advanced Trauma Life Support (ATLS) principperne udviklet af American College of Surgeons, Committee on Trauma.

Formålet er at sikre patienten en ensartet og effektiv behandling gennem hele behandlingsforløbet.

PHTLS kom til Danmark i 2002 og bruges af redningstjenester og militær i 33 forskellige lande.

Danmark er det eneste land i verden hvor PHTLS er en obligatorisk del af ambulanceuddannelsen.

Se også 
 Ambulance
 Star of Life

Kilder 

Akutberedskab
Kursus
Melissa McCarthy

Melissa McCarthy (født 26. august 1970) er en amerikansk skuespiller bedst kendt for sin rolle som Sookie St. James i tv-serien Gilmore Girls.

McCarthys karriere startede med stand-up, hvor hun medvirkede i såvel film, tv og teater. Hun havde også små roller i film, blandt andre Charlie's Angels. Desuden har hun lagt stemme til figuren DNAmy i tegneserien Kim Possible.

McCarthy giftede sig d. 8. oktober 2005 med sin kæreste gennem lang tid, Ben Falcone, med hvem hun d. 5. maj 2007 fik datteren Vivian, og i marts 2010 datteren Georgette.

Filmografi (udvalg) 
 Can You Ever Forgive Me? (2018)
 Ghostbusters (2016)
 Spy (2015)
 Tammy (2014)
 Tømmermænd tur-retur (2013)
 Identity Thief (2013)
 The Heat (2013)
 This Is 40 (2012)
 Brudepiger (2011)
 The Back-Up Plan (2010)
 The Nines (2007)
 The Life of David Gale (2003)
 Charlie's Angels (2000)

Eksterne henvisninger 

 
 Melissa McCarthy på CW

Skuespillere fra USA
Aage Lotinga

Aage Maurizio Lotinga (10. oktober 1884 i København – 11. oktober 1957) var en dansk politiadvokat, samfundsdebattør, forfatter og modstandsmand.

Han var søn af grosserer Morris Lotinga (død 1892) og hustru Vilhelmine Petra f. Cardosa (død 1928), blev student fra Birkerød Gymnasium i 1902, var på studieophold i England med rejser i USA, Canada og andre lande 1904-10, blev cand.jur. i 1922 og politifuldmægtig i Københavns Amts søndre Birk 1922-27, politiassessor (politiadvokat) 1927, kgl. udnævnelse 1928 og var konstitueret politimester i Hobro 1936-37. Lotinga var jøde, og under besættelsen måtte han flygte til Sverige, hvor han var administrationsofficer i Den Danske Brigades Arbejdskommando 1944-45.

Han var medlem af bestyrelsen for Foreningen af yngre jurister 1923-25, næstformand i foreningen af politifuldmægtige i Danmark 1924-28, medredaktør af Juristen 1923-27, medlem af Politikommissionen af 19. juni 1925, formand for Foreningen af statsansatte embedsmænd i Københavns politi 1931-34, formand for Politiadvokatforeningen 1946-47, medlem af redaktionen af La Giustizia Penale (Rom) 1931-41. Han var Ridder af Dannebrog.

Gift 13. august 1923 med Esther Else Melby (22. januar 1893 – ), datter af dommer Carl Melbye og hustru Elisabeth f. Hansen.

Bibliografi 
 De sexuelt afsporede og Samfundet, Nyt Nordisk Forlag 1947.
 Skæbner under Straffeloven, Nyt Nordisk Forlag 1948.
 En lille dreng grubler, 1952.
 Det begyndte i oktober, Arnold Busck 1954

Kilder 
 Opslag i Modstandsdatabasen
 Kraks Blå Bog 1957

Debattører fra Danmark
Redaktører fra Danmark
Jurister fra Danmark
Den Danske Brigade
Danskere i 1900-tallet
Personer i Kraks Blå Bog (afdøde)
Riddere af Dannebrog
Faglitterære forfattere fra Danmark
Personer fra København
Jøder fra Danmark
Dansksprogede forfattere fra Danmark
Luke Danes

Lucas "Luke" Danes er en fiktiv person i tv-serien Gilmore Girls spillet af Scott Patterson.

Luke voksede op i Stars Hollow og gik på gymnasiet der, hvor han også deltog og udmærkede sig på deres løbehold. Han er en indesluttet og udadtil uimødekommende mand med konstante skægstubbe. Han har altid (på nær få gange til speciele lejligheder) en kasket på, der vender omvendt samt en ternet skjorte.

Luke ejer og bestyrer dineren Luke's Diner i sin fars forhenværende isenkramsforretning beliggende på en af hovedgaderne i Stars Hollow. Skiltet "Williams Hardware" hænger stadig foran indgangen til cafeteriet.

Luke's Diner er stedet hvor Luke mødte Lorelai og hendes datter Rory, som han igennem lang tid fremstår som en faderfigur for.

Eksterne henvisninger 
 

Personer fra Gilmore Girls
Lane Kim

Lane Hyung-hyung Van Gerbig (født Kim) er en fiktiv person i tv-serien Gilmore Girls spillet af Keiko Agena.

Biografi
Lane er født og opvokset i Stars Hollow. Hun er et oprørsk datter af strenge syvende dag adventistiske, koreanske, veganiske forældre (hendes far er dog aldrig set i serien, og man kender heller ikke til hvad han laver, men Lane bruger ofte udtrykket mine forældre). Lane begynder tidligt at skjule sit virkelige jeg for sine forældre og gemmer ting under gulvbrædderne i sit værelse. Hun gemmer blandt andet rock-cd'er og bøger. 

Lane og hendes bedste veninde Rory Gilmore gjorde i samarbejde alt hvad de kunne for at få Lane til at deltage i så mange almindelige aktiviteter som muligt på trods af Mrs. Kims strenge omsorg, der fra Lanes side mest er opfattet som kontrol frem for kærlighed.

Eksterne henvisninger 
 

Personer fra Gilmore Girls
Marselisborgskovene

Marselisborgskovene er et ca. 7 km. langt skovområde på omkring 750 ha, der strækker sig fra sydenden af Aarhus til Moesgård Strand ud til Aarhus Bugt. Marselisborgskovene er blandt Danmarks mest besøgte og har som få danske skove store, sammenhængende områder af naturlig bøgeskov. Skovene er beliggende på et kuperet terræn med dybe slugter. Størstedelen af det nuværende skovareal er fra efter 1820, idet der her foregik en massiv fældning. I skovene ligger også Marselisborg Dyrehave.

Skovområder 
Navnet dækker over et område med flere, mere eller mindre sammenhængende småskove, der oprindeligt hørte under godset Marselisborg:

 Havreballe Skov omkring Tivoli Friheden, Atletion Stadion og Jydsk Væddeløbsbane.
 Kirkeskoven bagved Marselisborg Slot, med Forsthaven (Forstbotanisk Have) over til Oddervej og Frederikshøj.
 Hestehaven er navnet på skoven fra Oddervej, ned langs Skambækken, forbi Thors Mølle til Varna Palæet.
 Thorskov er næste stykke, ned langs kysten til den tidligere Silistria Vandmølle, og op til Højbjerg. Marselisborg Dyrehave ligger i Thorskov.
 Skåde Skov strækker sig videre sydpå forbi Hørhaven, Blommehaven, hvor der er campingplads, til Ørnereden.
 Strandskoven, eller Moesgård Skov, hvor herregården Moesgård med Moesgård Museum (MOMU) ligger. Museet er blandt andet hjemsted for Grauballemanden og afdelinger af Institut for Forhistorisk og Middelalderarkæologi samt Etnografi og Socialantropologi ved Aarhus Universitet. Moesgård Skovmølle ligger ved Giber Å, der har sit udløb ved Fiskerhuset ved den sydlige ende af Moesgård Strand.

I dag regner nogle også Fløjstrup Skov, der fortsætter mod syd langs kysten, under Marselisborgskovene.

Moesgaard Vildskov 
Ved budgetforliget 19.august 2019 blev afdelingen for Teknik og Miljø ved Aarhus Kommune bedt om at undersøge mulighederne for at forvalte Marselisborgskovene som vildskov under arbejdstitlen ”Moesgaard Vildskov”. Vildskov vil i denne sammenhæng betyde at skoven skal drives med biodiversitet og friluftsliv som hovedformål og at stoppe al økonomisk skovbrug.

Galleri

Eksterne kilder/henvisninger 

 Marselisborgskovene, af Bernhardt Jensen og Peder Jensen, 1974

Referencer 

Skove i Danmark
EU-habitatområder i Danmark
Skove i Aarhus Kommune
Paris Geller

Paris Eustace Geller er en fiktiv person i tv-serien Gilmore Girls spillet af Liza Weil. Paris er en hårdtarbejde studerende, som i starten af serien går på gymnasiet Chilton, hvilket er det sted, hun kommer ind i serien og møder Rory Gilmore.

Paris bruger hele sin ungdom på at studere og tryne andre studerende, der ikke er lige så hurtigttænkende som hende selv. Hun har altid et hurtigt svar klar og er altid forberedt til det yderste. Hendes store drøm var at komme på Harvard og studere, men det ender dog med, at hun kommer til at studere på Yale.

Eksterne henvisninger 
 

Personer fra Gilmore Girls
Mrs. Kim

Mrs. Kim er en fiktiv birolle i tv-serien Gilmore Girls spillet af Emily Kuroda.

Mrs. Kim er en konservativ koreansk kvinde, som bor i Stars Hollow. Hun er mor til Lane, Rory Gilmores bedste veninde.

Hun er karakteriseret af sin trofaste støtte til og gang i Syvende Dags Adventistkirken og sin veganske diet. Hun er desuden indehaver af antikvitetsbutikken Kim's Antiques beliggende på en af hovedgaderne i Stars Hollow og har i den forbindelse mottoet: "you break, you buy" (dansk: "du ødelægger, du køber"). 

Mr. Kim er gift med Lanes far Mr. Kim, men nævner ham dog kun direkte en gang, hvor hun omtaler ham i forbindelse med sin bryllupsnat kort før Lanes bryllup.

Eksterne henvisninger 
 

Personer fra Gilmore Girls
Rasmus Svendsens Skole

Rasmus Svendsens skole i Faxe er landets ældst bevarede folkeskole. 

Skolen blev bygget ca. 1633 på initiativ af præsten i Faxe, magister Rasmus Svendsen, idet han længe havde ønsket sig en skole i byen til almindelige mennesker. 

Med støtte fra lensmanden på Tryggevælde, Tyge Brahe (en brorsøn til astronomen), lejede han en grund, og byggede en skolebygning for egne midler.

I 1730 var skolen stærkt forfalden. 

Ved genopførelsen blev der bygget en anneksbygning (som blev revet ned i 1810), fordi den oprindelige skole var blevet for lille på grund af byens "Storhed og Folkerighed". 

I 1790 oplyses det, at skolen er blevet afløst af en større skole ved Faxe Kirkeplads. 

I 1977 blev skolen fredet og bygningen restaureret. Fra 2007 har skolen stået tom.

Folkeskoler
Faxe
Got LIVE if you want it!

got LIVE if you want it! er den tredje officielle EP fra The Rolling Stones. EP'en blev udgivet i 1965. Optagelserne fandt sted i Liverpool og Manchester under gruppens engelske tourné i marts måned 1965. 

got LIVE if you want it! fik en 7. plads på den engelske single charts. EP'en blev ikke udgivet i USA, men tre af sangene kom med på de amerikanske udgaver af albummene Out of Our Heads og December's Children (And Everybody's) også fra 1965.

EP'en var ude af handlen i årtier, indtil ABKCO Records i 2004 udgav den som del af en boxserie ved navn Singles 1963-1965.

Spor 

"We Want The Stones" (Nanker Phelge) – 0:13
  Det er publikummet der synger "We want The Stones!"
"Everybody Needs Somebody To Love" (Solomon Burke/Jerry Wexler/Bert Russell) – 0:36
  En meget forkortet version af sangen.
"Pain In My Heart" (Naomi Neville) – 2:03
"Route 66" (Bobby Troup) – 2:36
"I'm Moving On" (Hank Snow) – 2:13
  Numrene 4 og 5 blev senere udgivet kun på den amerikanske December's Children (And Everybody's).
"I'm Alright" (Mick Jagger/Keith Richards) – 2:22
  Senere udgivet på den amerikanske version af Out of Our Heads.

Album fra 1964
Rolling Stones-album
Calacorm

Calacormer er en fiktiv race, som er opfundet af Steve Jackson og Ian Livingstone til deres Sværd og trolddom-bøger (original titel: Fighting Fantasy). Det er en af de tidligst opfundne racer, og de optræder allerede i Kaos-Borgen, der er den anden bog i serien (både i Danmark og i England).

Det er store to-hovedede væsner, der minder en del om øglemænd, med hvem de sandsynligvis også er beslægtede. De fungerer oftest som soldater eller især som fangevogtere, hvor de har fornøjelse af at torturere fanger. Af en eller anden ukendt årsag er de meget bange for gnavere, specielt mus og gemmer sig i et hjørne, hvis de ser en sådan i deres fangekælder. Deres yndlingsspise er døde slanger, hvilket stort set er den eneste form for føde, som de konsumerer. De to hoveder er ofte i livlig diskussion med hinanden, hvilket gør dem svære at konversere med og forstå for andre racer. 

Fantasy
Fiktive racer